Numele "Gaziantep" este format din două părți: "Ghāzī", care înseamnă „luptător” și "Antep". "Gazi" a fost adăugat prima dată în anul 1921, în timpul Războiului de Independență al Turciei, printr-o decizie a Adunării Naționale, după ce locuitorii s-au ridicat împotriva ocupației militare franceze. Cu toate acestea, orașul este încă numit "Antep" de mulți locuitori, de asemenea, se aude și "Ayintap" sau "Aintab" (arabă: عنتاب). În limba kurdă, orașul se numește "Entep" sau "Dîlok".